arnastofnun/IGC-2024 huggingface dataset:
S-595/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. september 2018, á hendur T-kk-þgf N-kk-þgf S-kk-þgf, kt. [...], [...], Kópavogi, fyrir umferðarlagabrot með því að hafa sunnudaginn 6. ágúst 2017, ekið bifreiðinni [...] austur Sæbraut við Kalkofnsveg, Reykjavík, sviptur ökurétti og ófær um að stjórna henni örugglega vegna áhrifa áfengis og ávana- og fíkniefna. (í blóði mældist vínandi 1,20‰, kókaín 50 ng/ml og tetrahýdrókannabínól 0,7 ng/ml).

Telst háttsemi þessi varða við 1., sbr. 3. mgr. 45. gr., 1., sbr. 2. mgr. 45. gr. a. og 1. mgr. 48. gr. umferðarlaga nr. 50/1987, sbr. 100. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærði verði dæmdur til sviptingar ökuréttar, skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1993. Samkvæmt framlögðu sakavottorði, dagsettu 19. september 2018, hefur ákærði fjórum sinnum verið sektaður fyrir brot gegn umferðarlögum. Nú síðast gekkst ákærði undir sektarrefsingu með lögreglustjórasátt, 13. ágúst 2013, vegna aksturs sviptur ökurétti og undir áhrifum áfengis.

Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga.

Með vísan til lagaákvæða í ákæru er ákærði sviptur ökurétti í 5 ár frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, P-kk-ef B-kk-ef lögmanns, 84.320 krónur, að meðtöldum virðisaukaskatti, og 157.351 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

B-kk-nf S-kk-nf S-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, T-kk-nf N-kk-nf S-kk-nf, sæti fangelsi í 45 daga.

Ákærði er sviptur ökurétti í 5 ár frá uppkvaðningu dómsins að telja.

Ákærði greiði málsvarnarþóknun skipaðs verjanda síns, P-kk-ef B-kk-ef, 84.320 krónur og 157.351 krónur í annan sakarkostnað.

B-kk-nf S-kk-nf S-kk-nf
S-615/2018

Mál þetta, sem dómtekið var í dag, var höfðað með ákæru héraðssaksóknara, dags. 11. október 2018 á hendur:

„Á-kvk-þf M-kvk-þf R-kvk-þgf, kennitala 000000-0000,

[...], Reykjavík,

fyrir brot gegn valdstjórninni, með því að hafa [...] 2017, á lögreglustöðinni [...], slegið og klórað lögreglumanninn A, sem var við skyldustörf, með þeim afleiðingum að hann hlaut tvö grunn skrapsár í efsta lagi húðar á andliti.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Verjandi ákærðu krefst þess aðallega að refsing verði felld niður en til vara vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Við ákvörðun refsingar er litið til greiðrar játningar ákærðu og þess að hún á ekki að baki sakarferil. Í málinu eru ekki skilyrði til þess að fella refsingu ákærðu niður. Ljóst er af gögnum málsins að ákærða var verulega ölvuð þegar atvik áttu sér stað. Það ástand leysir hana þó ekki undan refsiábyrgð sbr. 17. gr. almennra hegningarlaga og er ofbeldi gagnvart lögreglumanni sem er að sinna skyldustörfum litið alvarlegum augum. Á hinn bóginn er ljóst að ásetningur ákærðu var þokukenndur. Hér fyrir dómi kvaðst hún iðrast gjörða sinna og tæki hún nú á áfengisvanda sínum í meðferð sem enn er yfirstandandi. Ekkert vottorð þess efnis var lagt fram og hefur það atriði því ekki áhrif á ákvörðun refsingar. Engin ástæða er þó til að efast um réttmæti þess og þykir því vert að geta þessa.

Við ákvörðun refsingar er höfð hliðsjón af 5. og 6. tl. 1. mgr. 70. gr. almennra hegningarlaga nr. 19/1940. Þykir hæfileg refsing ákærðu vera 60 daga fangelsi en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga

Með vísan til 1. mgr. 235. gr. laga nr. 88/2008 um meðferð sakamála ber ákærðu að greiða allan sakarkostanað málsins sem er málsvarnarþóknun skipaðs verjanda hennar og annar sakarkostnaður samkvæmt framlögðu yfirliti sækjanda eins og nánar greinir í dómsorði.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærða, Á-kvk-nf M-kvk-nf R-kvk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940.

Ákærða greiði málsvarnarþóknun skipaðs verjanda síns G-kk-ef N-kk-ef G-kk-ef lögmanns, 105.400 krónur og 35.120 krónur í annan sakarkostnað.

S-kvk-nf H-kvk-nf (sign.)
S-616/2018

Mál þetta sem dómtekið er í dag var höfðað með ákæru útgefinni af héraðssaksóknara þann 1. febrúar 2017 „á hendur X, kt. [...], [...], [...], fyrir brot gegn valdstjórninni, með því að hafa laugardaginn 2. janúar 2016 á lögreglustöðinni á Hverfisgötu er ákærði sat á bekk í fangamóttökunni, hrækt framan í andlit lögreglumannsins, A, með þeim afleiðingum að hann fékk hluta af hráka í hægra auga og var ákærði þá færður í lögreglutök og í kjölfarið hótaði hann A með orðunum „you die tomorrow“.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærða. Hann verður því sakfelldur samkvæmt ákærunni, en brot hans er þar rétt fært til refsiákvæðis.

Ákærði er fæddur í [...] [...]. Hann hefur ekki áður gerst sekur um refsivert brot svo kunnugt sé. Þykir refsing hans hæfilega ákveðin fangelsi í 60 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan kostnað leiddi af rekstri málsins.

Af hálfu ákæruvaldsins flutti málið K-kvk-nf B-kvk-nf varahéraðssaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð :

Ákærði X, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.
S-636/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. nóvember 2017, á hendur H-kk-þgf H-kk-þgf J-kk-þgf, kt. 000000-0000, [--], Reykjavík, fyrir eftirtalin umferðarlagabrot á árinu 2017 í Reykjavík með því að hafa:

I.

Sunnudaginn 25. júní ekið bifreiðinni [--] sviptur ökurétti um Suðurhlíð við Fossvogskirkjugarð uns aksurinn var stöðvaður skömmu síðar.

II.

Aðfaranótt laugardagsins 5. ágúst ekið bifreiðinni [--] sviptur ökurétti norður Snorrabraut við bensínstöð ÓB uns aksturinn var stöðvaður skömmu síðar.

III.

Fimmtudaginn 24. ágúst ekið bifreiðinni [--] sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 1,6 ng/ml) vestur Bústaðaveg við Grensásveg uns aksturinn var stöðvaður skömmu síðar.

Teljast brot í öllum liðum varða við 1. mgr. 48. gr., og brot í lið III auk þess við 1. og 2. mgr. 45. gr. a., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall með birtingu í Lögbirtingablaði 20. febrúar sl. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í maí 1976. Samkvæmt framlögðu sakavottorði, dagsettu 26. október 2017, gekkst hann undir sektarrefsingu með lögreglustjórasátt vegna fíkniefnaaksturs, 31. júlí 2013 og aftur með dómi Héraðsdóms Reykjavíkur, uppkveðnum 7. september 2016, vegna sams konar brots.

Með hliðsjón af framangreindu, dómaframkvæmd og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru, einkum 3. mgr. 101. gr. umferðarlaga, er ákærði sviptur ökurétti ævilangt frá birtingu dóms þessa að telja.

Ákærði greiði 138.909 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf H-kk-nf J-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði greiði 138.909 krónur í sakarkostnað.

L-kvk-nf R-kvk-nf S-kvk-nf
S-639/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. nóvember 2017, á hendur A-kvk-þgf K-kvk-þgf P-kvk-þgf, kt. 000000-0000, Stórakrika 2, Reykjavík, fyrir eftirtalin umferðarlagabrot:

1. Með því að hafa þriðjudaginn 2. maí 2017 ekið bifreiðinni SV-892, svipt ökuréttindum og ófær um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 4,4 ng/ml) austur Stekkjarbakka í Reykjavík, þar sem lögregla stöðvaði aksturinn.

2. Með því að hafa þriðjudaginn 2. maí 2017 ekið bifreiðinni SV-892 svipt ökuréttindum eftir Vesturlandsvegi í Reykjavík, þar sem lögregla stöðvaði aksturinn.

Telst brot í 1. lið varða við 1., sbr. 2. mgr. 45. gr. a. og 1. mgr. 48. gr. en brot í 2. lið aðeins við 1. mgr. 48. gr., allt sbr. 1. mgr. 100. gr. umfl. nr. 50/1987.

Þess er krafist að ákærða verði dæmd til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í september 1990. Í samræmi við framlagt sakavottorð, dagsettu 26. október 2017, er við ákvörðun refsingar miðað við að hún sé nú í fjórða sinn fundin sek um að aka undir áhrifum fíkniefna. Þá er einnig miðað við að hún sé fundin sek um að aka í fjórða sinn svipt ökurétti. Ákærða gekkst undir sektarrefsingu með lögreglustjórasátt vegna umferðarlagabrots, 10. október 2017. Þau brot sem ákærða er sakfelld fyrir í þessu máli voru framin fyrir gerð sáttarinnar og verður ákærðu því dæmdur hegningarauki í samræmi við ákvæði 78. gr. almennra hegningaralaga nr. 19/1940.

Með hliðsjón af framangreindu, sakarefni málsins og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í fjóra mánuði.

Með vísan til lagaákvæða í ákæru, einkum 3. mgr. 101. gr. umferðarlaga, er áréttuð ævilöng svipting ökuréttar ákærðu frá birtingu dóms þessa að telja.

Ákærða greiði málsvarnarþóknun skipaðs verjanda síns, Ó-kk-ef V. T-kk-ef hdl., 126.480 krónur, að meðtöldum virðisaukaskatti, og 87.014 krónur í annan sakarkostnað.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, A-kvk-nf K-kvk-nf P-kvk-nf, sæti fangelsi í fjóra mánuði.

Áréttuð er ævilöng svipting ökuréttar ákærðu frá birtingu dómsins að telja.

Ákærða greiði málsvarnarþóknun skipaðs verjanda síns, Ó-kk-ef V. T-kk-ef hdl., 126.480 krónur og 87.014 krónur í annan sakarkostnað.

L-kvk-nf R-kvk-nf S-kvk-nf
S-640/2018

Mál þetta, sem dómtekið var 21. nóvember sl., er höfðað með ákæru, útgefinni af lögreglustjóranum á höfuðborgarsvæðinu 30. október 2018, á hendur B-kk-þgf K-kk-þgf, kt. [...],[...], Reykjavík, fyrir umferðarlagabrot, með því að hafa:

I. Aðfaranótt sunnudagsins 19. mars 2017 ekið bifreiðinni [...] sviptur ökurétti og ófær um að stjórna henni örugglega vegna áhrifa áfengis (vínandi í blóði mældist 1,16‰) suður Gullinbrú, Reykjavík uns lögregla stöðvaði aksturinn skömmu síðar.

Telst þetta varða við 1. mgr., sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

II. Miðvikudaginn 19. júlí 2017 ekið bifreiðinni [...] sviptur ökurétti vestur Miklabraut, Reykjavík uns lögregla stöðvaði aksturinn skömmu síðar við Háaleitisbraut.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 24. október 2018, hefur ákærða tvívegis áður verið gert að greiða sekt fyrir ölvunarakstur, annars vegar hjá Sýslumanninum í Borgarnesi 28. ágúst 2014 og hins vegar hjá Lögreglustjóranum á höfuðborgarsvæðinu ári síðar eða hinn 28. ágúst 2015. Þá hefur ákærði jafnframt tvívegis gengist undir greiðslu sektar vegna aksturs sviptur ökurétti hjá Lögreglustjóranum á höfuðborgarsvæðinu, annars vegar 21. apríl 2015 og hins vegar 5. október 2016. Er því við það miðað hér að ákærði sé nú fundinn sekur um að aka undir áhrifum áfengis og sviptur ökurétti í þriðja skipti. Sakaferill ákærða hefur að öðru leyti ekki áhrif við ákvörðun refsingar í þessu máli.

Með hliðsjón af sakarefni þessa máls, dómvenju og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti í ævilangt frá birtingu dóms þessa að telja.

Ákærði greiði 24.255 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf K-kk-nf, sæti fangelsi í 60 daga.

Ákærði er sviptur ökurétti ævilangt frá birtingu dóms þessa að telja.

Ákærði greiði 24.255 krónur í sakarkostnað.

Þ-kvk-nf L-kvk-nf
S-648/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 6. nóvember 2018, á hendur B-kk-þgf S-kk-þgf D-kk-þgf, kt[...], [...] Reykjavík, fyrir þjófnaðarbrot, með því að hafa:

Mánudaginn 23. október 2017, í verslun [...] í Skeifunni, Reykjavík stolið tveimur playstation fjarstýringum að óþekktu verðmæti.

Þriðjudaginn 31. október 2017, í verslun [...], [...] í Kópavogi, stolið ilmvötnum samtals að verðmæti kr. 59.996,-

Föstudaginn 3. nóvember 2017, í verslun [...] að [...], Reykjavík, stolið fimm lambahryggjum að verðmæti kr. 14.272,-

Laugardaginn 3. febrúar 2018, í verslun [...] að [...], Kópvavogi, í félagi við A-kk-þf R-kk-þf c-x-þf, kt. [...] stolið borvél og peysu, samtals að verðmæti kr. 81.985,-

Miðvikudaginn 4. apríl 2018, í verslun [...], Reykjavík, stolið snyrtivöru að verðmæti kr. 999.

Telst framangreind háttsemi ákærða varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærðu og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 1. nóvember 2018, var ákærði síðast fundinn sekur um þjófnað með dómi Héraðsdóms Reykjavíkur uppkveðnum 5. október 2016. Þá var ákærða gert að sæta fangelsi í 45 daga, skilorðsbundið í tvö ár með dómi Héraðsdóms Reykjavíkur þann 5. nóvember 2011. Þar eð ákærði stóðst skilorð dómsins er sú refsing sem ákærða var þá dæmd niður fallin. Þann 25. mars 2009 var ákærði einnig fundinn sekur um þjófnað og umferðarlagabrot og gert að sæta fangelsi í 30 daga fangelsi, skilorðsbundið í tvö ár. Með hliðsjón af sakarefni þessa máls þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Af hálfu ákæruvaldsins flutti málið G-kk-nf Þ-kk-nf S-kk-nf aðstoðarsaksóknari.

B-kk-nf S-kk-nf S-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf S-kk-nf D-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

B-kk-nf S-kk-nf S-kk-nf
S-650/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 6. nóvember 2018, á hendur J-kk-þgf V-kk-þgf, kt. [...] [...], Reykjavík, fyrir umferðarlagabrot í Reykjavík með því að hafa föstudaginn 22. september 2017 ekið bifhjólinu [...], sem var óvátryggt, sviptur ökurétti og óhæfur um að stjórna því örugglega vegna áhrifa ávana- og fíkniefna (í blóði mældist amfetamín 255 ng/ml og tetrahýdrókannabínól 20 ng/ml) um [...] uns lögregla stöðvaði aksturinn.

Telst þetta varða við 1. mgr. 48. gr., 1. mgr., sbr. 2. mgr. 45. gr. a. og 1. mgr. 93. gr., allt sbr. 1. mgr. 100. gr. umferðarlaga nr. 50/1987 sbr. 3. gr. laga nr. 24/2007 og 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Með dómi Héraðsdóms Reykjavíkur, uppkveðnum 19. júní 2017, var ákærða gert að sæta fangelsi í sex mánuði fyrir umferðarlagabrot. Með dómi Héraðsdóms Reykjavíkur, uppkveðnum 27. september 2017, var ákærða gert að sæta fangelsi í 75 daga fyrir umferðarlagabrot en í því máli var ákærða dæmdur hegningarauki við fyrrgreindan dóm sbr. 78. gr. almennra hegningarlaga nr. 19/1940. Þau brot sem ákærði er sakfelldur fyrir í þessu máli voru framin fyrir uppkvaðningu dóms Héraðsdóms Reykjavíkur þann 27. september 2017 og verður ákærða því dæmdur hegningarauki nú, samkvæmt ákvæðum 78. gr. almennra hegningarlaga nr. 19/1940. Í samræmi við framlagt sakavottorð, dagsettu 1. nóvember 2018, er þó við ákvörðun refsingar miðað við að ákærði sé nú í fimmta sinn fundinn sekur um að aka undir áhrifum áfengis og/eða ávana- og fíkniefna og í sjötta sinn sviptur ökurétti.

Með hliðsjón framangreindu, sakarefni málsins og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði.

Með vísan til lagaákvæða í ákæru er áréttuð ævilöng svipting ökuréttar ákærða frá birtingu dóms þessa að telja.

Ákærði greiði 144.398 krónur í sakarkostnað.

B-kk-nf S-kk-nf S-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf V-kk-nf, sæti fangelsi í 6 mánuði.

Áréttuð er ævilöng svipting ökuréttar ákærða frá birtingu dómsins að telja.

Ákærði greiði 144.398 krónur í sakarkostnað.

B-kk-nf S-kk-nf S-kk-nf